tartuNLP/wikipedia-smugri-20251201 huggingface dataset:
Binary space partitioning

Binary space partitioning (BSP), suomeksi binäärinen avaruuden osiointi, on tietokonegrafiikassa binääripuinen kuvausmenetelmä avaruuden sisältämistä objekteista. Kuvausta kutsutaan BSP-puuksi. Puu saadaan jakamalla avaruus konvekseihin joukkoihin hypertason avulla.
BSP:n avulla on mahdollista nopeuttaa 3D-grafiikan renderöintiä eliminoimalla z-puskuroinnin tarve. Tunnetuksi menetelmän teki vuonna 1993 tietokonepeli Doom, vaikka menetelmä kehiteltiin jo 1970-luvulla. 
BSP-puu saadaan osioimalla avaruus rekursiivisesti. Ensin avaruus jaetaan hypertason mukaisesti kahtia. Toiminto toistetaan syntyville osioille niin kauan kunnes osiot ovat konvekseja.
Derrick Coleman

Derrick D. Coleman (s. 21. kesäkuuta 1967 Mobile, Alabama) on yhdysvaltalainen uransa lopettanut koripalloilija. Pääosin Isona laitahyökkääjänä pelannut Coleman valittiin vuonna 1991 ja pelasi myös kerran ssa vuonna 1994.
Coleman edusti 15 kautta kestäneellä urallaan suurimmaksi osaksi New Jersey Netsiä ja Philadelphia 76ersiä. Muut seurat olivat Charlotte Hornets ja Detroit Pistons.
Pablo de la Guerra

Pablo de la Guerra (29. marraskuuta 1819 – 5. helmikuuta 1874) oli Kalifornian varakuvernööri vuodesta 1861 vuoteen 1862. Lisäksi hän työskenteli Kalifornian senaatissa. 
Etniseltä taustaltaan de la Guerra oli meksikolainen. Meksikolaistaustaisten ihmisten toimiminen Kalifornian lainsäädäntöelimissä oli de la Guerran aikaan vielä harvinaista.
Unkarinpuoliverinen

Unkarinpuoliverinen (engl. "Hungarian Warmblood") on unkarilainen puoliverinen hevosrotu. Ne polveutuvat lipizzahevosista ja lämminverisistä. Unkarinpuoliverisen kehittely alkoi 1960-luvulla, kun unkarilaiset alkoivat kehittellä modernia urheiluhevosta. Unkariin tuotiin hannovereja ja holsteineja joita risteytettiin maan alkuperäisien hevosten, kuten furioson ja gidranin kanssa. Ensin jalostuksessa käyttiin erirotuisia tammoja ja myöhemmin siirryttiin täysverisiin, mutta arabialaisia käytettiin edelleen rodun parantamiseksi. Näin syntyi laadukkaita hevosia joilla oli matkaa tavoittava laukka.
Väreiksi sallitaan kaikki tasaiset värit sekä kaikki merkit. Unkarinpuoliveriset ovat säkäkorkeudeltaan yli 148 cm, ylärajaa ei ole. Korkeimmillaan ne ovat kuitenkin 170 cm kohdalla. Ne soveltuvat hyvin este, koulu- ja kenttäratsuiksi.
Spencer G. Millard

Spencer Gurdon Millard (s. 10. kesäkuuta 1856 – k. 24. lokakuuta 1895) oli yhdysvaltalainen poliitikko, lakimies ja opettaja. Hän toimi Kalifornian 20. varakuvernöörinä. Hänen kautensa piti kestää vuodesta 1895 vuoteen 1899, mutta hän kuoli ensimmäisenä vuotena Los Angelesissa.
Millard syntyi Ioniassa, Michiganin osavaltiossa. Hänen vanhempansa olivat Gurdon J. Millard (s. 1830 – k. ?) ja Joanna Freeman (s. 1834 – k. ?). Lisäksi Spencerillä oli sisko Frances M. Millard (s. 1854 – k. 1891) joka kuoli tutkimusmatkallaan Intiassa. 
Millard opiskeli Hillsdale Collegessa, josta hän valmistui vuonna 1877. Hän opiskeli 1880-luvulla lakia yhdessä William O. Websterin kanssa ja toimi "Webster &amp; Millard" -yrityksessä. Vuonna 1885 Millard meni naimisiin Ida N. Hallin (s. 1860 – k. 1952) kanssa Ioniassa. He saivat kaksi lasta; Spencer J. Millardin (s. 1888 Ioniassa – k. ennen vuotta 1952 Tennesseessä) ja Gertrude Millardin (s. 1891 Los Angelesissa, Kaliforniassa – k. 1979 Los Angelesissa)
Lyhytpyrstötimali

Lyhytpyrstötimali ("Trichastoma malaccense") on Malakan niemimaan alueella ja Indonesiassa sekä Bruneissa tavattava kerttutimaleihin kuuluva varpuslintu.
Koko ja ulkonäkö.
Kooltaan lyhytpyrstötimali on 14–16 cm. Aikuinen lintu on selästään väriltään oliivinruskea ja päästään harmaa. Nokan tyvestä lähtee musta viiksijuova. Lyhytpyrstötimalin kurkku on väriltään valkoinen. Lajin pyrstö on lyhyt. Nuoret lyhytpyrstötimaliyksilöt ovat päästään ruskeampia.
Levinneisyys ja elinympäristö.
Lyhytpyrstötimalia tavataan Myanmarista, Malesiasta, Thaimaasta, Singaporesta sekä indonesiasta ja Bruneista, joissa se on melko yleinen. Linnun elinympäristöä ovat kosteiden metsien ja suometsien aluskasvillisuus. Lajia tavataan toisinaan myös plantaaseilla ja jokivarsien pensaikoissa. Lyhytpyrstötimalin elinympäristöt sijaitsevat aina 1 000 metrin korkeudelle merenpinnasta.
IUCN luokittelee lyhytpyrstötimalin silmälläpidettäväksi. Lajin kannalle uhkia ovat elinympäristön tuhoutuminen laittomien metsienhakkuiden vuoksi. Elinympäristöä tuhoutuu myös metsäpalojen yhteydessä. Lyhytpyrstötimali pystyy kuitenkin sopeutumaan myös osittain hakattuihin metsiin.
Dikembe Mutombo

Dikembe Mutombo Mpolondo Mukamba Jean-Jacques Wamutombo (25. kesäkuuta 1966 Kinshasa, Zaire – 30. syyskuuta 2024) oli kinshasankongolais-yhdysvaltalainen koripalloilija. Sentterinä pelannut Mutombo on kautta aikain toiseksi eniten torjuntoja NBA:ssa tehnyt pelaaja (3289). Hänet valittiin neljästi vuoden puolustavaksi pelaajaksi ja kahdeksan kertaa un.
Mutombo edusti 18 kautta kestäneellä urallaan suurimmaksi osaksi Denver Nuggetsia, Atlanta Hawksia (1996–2001) ja Houston Rocketsia. Muut seurat olivat Philadelphia 76ers, New Jersey Nets ja New York Knicks.
Hawks nosti Mutombon paidan kattoon vuonna 2015 ja Nuggets vuonna 2016.
Hän menehtyi aivosyöpään syyskuun lopussa 2024.
Eino Kujanpää

Eino Nikolai Kujanpää (aiemmin "Syrjänen", 16. tammikuuta 1904 Tammela – 11. kesäkuuta 1980 Helsinki) oli suomalainen poliitikko. Kujanpää oli SKDL:n kansanedustaja vuosina 1945–1951. Hän vaikutti myös Forssan kauppalanvaltuustossa sekä Suomen kommunistisessa puolueessa, Rakennustyöläisten liitossa ja Sodan ja Fasisminvastainen Työ -järjestön sihteerinä. Kujanpää oli poliittisista syistä vangittuna vuosina 1937–1940 ja 1941–1944.
Kujanpää valittiin eduskuntaan Hämeen läänin eteläisestä vaalipiiristä maaliskuun 1945 vaaleissa. Hän kuului kulkulaitos-, puolustusasiain- ja suureen valiokuntaan.
Kujanpää opiskeli 1920- ja 1930-luvuilla Neuvostoliitossa ensin Kansainvälisessä Lenin-koulussa (peruskurssi 1931, jatkokurssi 1933) ja myöhemmin Lännen vähemmistökansallisuuksien yliopistossa. Hän käytti salanimiä Lars Lukander (1931) ja Edvard Moren (1933). LVKY:n käytyään Kujanpää komennettiin Suomeen puoluetyöhön. Sotien jälkeen hän nousi neuvostokokemuksensa ansiosta nopeasti kommunistien hierarkiassa. Kujanpää johti SKP:n Forssan osastoa. Vuonna 1947 puolueen kaaderiosasto huomautti Kujanpäätä käytöksestä 1930-luvulla ja sota-aikana. Asiasta ei tehty julkista, mutta Kujanpää joutui palaamaan kirvesmieheksi.
Ennen vuotta 1922 Kujanpää eli huutolaisena, paimenena ja renkinä. Vuoteen 1951 asti hän työskenteli Forssassa kirvesmiehenä ja autonkuljettajana. Vuosina 1951–1970 Kujanpää elätti itsensä kirvesmiehenä ja konepuuseppänä Helsingissä.
Eugen Ferdinand von Homeyer

Eugen Ferdinand von Homeyer (11. marraskuuta 1809 Nerdin - 31. toukokuuta 1889 Stolp) oli saksalainen lintutieteilijä.
Eugen Ferdinand von Homeyer oli perustamassa Saksan Lintutieteellistä Yhdistystä vuonna 1850. Hän toimi yhdistyksen puheenjohtajana 1876–1883. Hänen veljenpoikansa Alexander von Homeyer oli myös lintutieteilijä.
Homeyer keräsi noin 20 000 linnun kokoelman, jota säilytetään Braunschweigin luonnontieteellisessä museossa.
Danny Manning

Daniel Ricardo Manning (s. 17. toukokuuta 1966 Hattiesburg, Mississippi) on yhdysvaltalainen uransa lopettanut koripalloilija. Isona laitahyökkääjänä pelannut Manning valittiin kahdesti un ja voitti vuonna 1998. Hän saavutti myös olympiapronssia Yhdysvaltain maajoukkueessa vuonna 1988.
Manning edusti 15 kautta kestäneellä NBA-urallaan suurimmaksi osaksi Los Angeles Clippersiä ja Phoenix Sunsia. Muut seurat olivat Atlanta Hawks, Milwaukee Bucks, Utah Jazz, Dallas Mavericks ja Detroit Pistons.
Hänen isänsä Ed Manning oli myös koripalloilija.
Tuusulan Voima-Veikot

Tuusulan Voima-Veikot ry (TV-V) on vuonna 1937 perustettu tuusulalainen yleisseura. TV-V:n lajeihin kuuluvat ampumahiihto ja suunnistus. Ennen TV-V:n yhtenä jaostona toimi painonnosto, joka osin selittää seuran nimen. 
TV-V on saanut järjestettäväkseen lukuisia suurtapahtumia, niistä suurimpana suunnistuksen Nordic O Tour ja maailmancup, joka kisattiin Hyrylässä 17.6.2010. Muita tapahtumia ovat mm. pyöräsuunnistuksen (MTBO) SM sprintti ja pitkä matka 25.-26.9.2010 sekä pyöräsuunnistus (MTBO) Miry -cup 18.5.2010.
Ampumahiihto.
TV-V:llä on aktiivinen ampumahiihtojaosto.
Seuraa edustava ampumahiihdon Suomen mestari Jaakko Ranta valittiin kaudeksi 2018-19 ampumahiihdon maailmancupiin. Ranta oli kilpaillut kerran aikaisemmin maailmancupissa ennen tätä. Seuraa niin ikään edustava Tuomas Harjula valittiin ampumahiihdon IBU-cupiin.
TV-V järjestää ampumahiihdon kansallisia kilpailuja Tuusulan urheilukeskuksessa. Tuusulassa järjestettiin ampumahiihdon nuorten SM-kilpailut vuonna 2017.
Ampumahiihdon Suomen mestaruuden 10 kilometrin matkalla vuonna 1992 voittanut ampumahiihtäjä Timo Seppälä on edustanut Tuusulan Voima-Veikkoja.
Myös ampumahiihtäjä Olli Hiidensalo on edustanut TV-V:tä. Myös suunnistuksen Jukolan Viestin kolmanneksi sijoittuneessa joukkueessa 2009 ollut Pekka Itävuo on edustanut nuoruusvuosinaan Tuusulan Voima-Veikkoja. 
TV-V sijoittui vuonna 2017 Suomen Ampumahiihtoliiton seurapisteissä kuudenneksi. Vuonna 2018 sijoitus oli yhdeksäs.
Ampumahiihtojaoston puheenjohtajana toimii Tiina Laine.
Seuran nykyisenä puheenjohtajana toimii Timo Vilkko.
Kilpailu-urallaan TVV:tä edusti olympiamitalisti Ville Räikkönen.
Kiinan Sisämaanlähetys

Kiinan Sisämaanlähetys eli Overseas Missionary Fellowship (China Inland Mission vuoteen 1964 asti) on Hudson Taylorin Lontoossa 25. kesäkuuta 1865 perustama evankelinen lähetysseura, jonka tarkoituksena on evankeliumin julistaminen Kiinassa ja muissa Aasian maissa. Seuran rahoitus oli vapaaehtoisten lahjoituksien varassa. Lähetyksen yleisjohtajana toimi Hudson Taylor. Lontoon päämajassa toimivat neuvosto ja sihteerit. Neuvosto hyväksyi lähetystyöhön pyrkivät kokelaat. Kiinassa lähetysseuran toimintaansa varten tarvitsemat rakennukset vuokrattiin tai ostettiin. Lähetystyöntekijöillä ei ollut oikeutta ostaa itselleen maata, eikä rakennuksia.
Vapaakirkollinen Suomen Vapaa Lähetys teki yhteistyötä Kiinan Sisämaanlähetyksen kanssa.
Jääkiekon alle 18-vuotiaiden maailmanmestaruuskilpailut 1999

Jääkiekon alle 18-vuotiaiden maailmanmestaruuskilpailut 1999 pelattiin Saksassa, ja ottelupaikkakuntina olivat Füssen ja Kaufbeuren. Kisat olivat ensimmäiset alle 18-vuotiaiden maailmanmestaruuskilpailut. Niiden edeltäjä oli alle 18-vuotiaiden Euroopan-mestaruuskilpailut.
Lopputulokset.
Norja putosi B-sarjaan, ja Valko-Venäjä nousi pääsarjaan vuodeksi 2000.
Stockholm-Arlanda

Stockholm-Arlanda on ruotsalainen tositelevisiosarja. Sarjassa seurataan Arlandan lentoaseman arkea ja kerrotaan lentoasemalla työskentelevien työtehtävistä. Sarjassa kuvataan pääosin SAS, Norwegian, LFV ja Nordic Aero -lentoyhtiöiden työntekijöitä. Ohjelmasta on tehty kaksi tuotantokautta. Ne kuvattiin talvella 2008–2009 sekä kesällä 2009. 
Sarjan esittäminen päättyy Suomessa 5. elokuuta 2010. Sarja esitetään uusintana 10. lokakuuta 2010 alkaen.
Thomas Ludger Dupré

Thomas Ludger Dupré (10. marraskuuta 1933 – 30. joulukuuta 2016) oli yhdysvaltalainen katolisen kirkon pappi, joka toimi Springfieldin piispana vuosina 1995–2004.
Dupré syntyi South Hadleyssä, Massachusettsissa. Teologiaa hän opiskeli vuosina 1955–1959 pappisseminaarissa Kanadassa ja hänet vihittiin papiksi 23. toukokuuta 1959. Vuonna 1990 Dupré vihittiin Springfieldin vihkipiispaksi sekä Hodelmin titulaaripiispaksi ja 14. maaliskuuta 1995 Springfieldin piispaksi. Piispana hänet tunnettiin abortin, eutanasian ja homoliittojen vastustajana.
Dupré erosi piispanvirasta 11. helmikuuta 2004 terveyssyihin vedoten. 28. syyskuuta 2004 häntä vastaan nostettiin kaksi syytettä lapsen seksuaalisista hyväksikäytöistä, jotka olivat tapahtuneet 1970-luvulla. Häntä ei kuitenkaan asetettu syytteeseen, koska teot olivat vanhentuneet. Dupré oli täten ensimmäinen katolinen piispa, joka on saanut syytteen seksuaalirikoksista. Eronsa jälkeen hän kirjautui psykiatriseen sairaalaan.
Gaël Kakuta

Gaël Kakuta (s. 21. kesäkuuta 1991 Lille, Ranska) on ranskalais-kongolainen jalkapalloilija, joka edustaa ranskalaisseura Amiensia. Hän on pelannut Ranskan lisäksi Englannissa, Alankomaissa, Italiassa, Espanjassa ja Kiinassa. Hän edusti Ranskaa nuorten maajoukkueissa mutta on aikuisten tasolla pelannut Kongon demokraattisen tasavallan maajoukkueessa.
Kakuta pelasi englantilaisseura Chelsean junioreissa ja kuului seuran omistukseen vuoteen 2015 saakka mutta pelasi Chelsean edustusjoukkueessa Valioliigassa vain yhden ottelun kaudella 2009–2010 ja viisi ottelua seuraavalla kaudella. Lainasopimuksilla hän pelasi Valioliigassa myös Fulhamin joukkueessa seitsemän ottelua, joissa hän teki yhden maalin, ja Boltonin joukkueessa neljä ottelua. Hän pelasi lainasopimuksilla myös Ranskan, Alankomaiden ja Espanjan pääsarjoissa sekä yhden ottelun Italian Serie A:ssa. Rayo Vallecanossa kaudella 2014–2015 hän teki 35 liigaottelussaan viisi maalia.
Kakuta siirtyi vuonna 2015 espanjalaisseura Sevillaan mutta pelasi La Ligassa kauden aikana vain kaksi ottelua. Vuodet 2016–2018 hän oli kiinalaisseura Hebei China Fortunen pelaajia mutta pelasi myös lainalla espanjalaisseura Deportivo La Coruñassa ja ranskalaisseura Amiensissa; jälkimmäisessä hän teki kauden 36 liigaottelussaan kuusi maalia. Kauden 2018–2019 Kakuta pelasi La Ligassa Rayo Vallecanon joukkueessa ja palasi elokuussa 2019 Amiensiin.
Kakuta edusti Ranskaa kaikissa juniorimaajoukkueissa alle 16-vuotiaista alle 21-vuotiaisiin. Hän pelasi Kongon demokraattisen tasavallan maajoukkueessa ensimmäisen maaottelunsa maaliskuussa 2017 Keniaa vastaan ja teki tuossa ottelussa maalin. Hän on marraskuun 2019 loppuun mennessä pelannut seitsemän maaottelua.
George Perkins Marsh

George Perkins Marsh (15. maaliskuuta 1801, Woodstock, Vermont – 23. heinäkuuta 1882, Vallombrosa, Italia) oli yhdysvaltalainen poliitikko, lakimies ja filologi, jota pidetään toisinaan myös ensimmäisenä luonnonsuojelijana, koska hän keksi nykyaikaisen luonnonsuojelun käsitteen. Marshilla oli laaja kieltentuntemus, mutta hän tiesi paljon myös muista aloista. Hänen erityinen kiinnostuksenkohteensa oli islannin kieli.
Marshin teos "Man and Nature" (1864) oli eräs varhaisimpia ekologisia kannanottoja. Teoksessa Marsh yhdisti metsäkadon aavikoitumiseen ja kritisoi ihmisen aiheuttamia tuhoja luonnossa.
Vuosina 1843–1849 Marsh edusti Whig-puoluetta Yhdysvaltain edustajainhuoneessa. Myöhemmin hän toimi erilaisissa Yhdysvaltain diplomaattitehtävissä Turkissa vuosina 1849–1853, Kreikassa 1852 ja viimeiseksi Italiassa vuodesta 1861 aina kuolemaansa 1882 saakka.
Marshin isä oli Charles Marsh, joka oli myös mukana politiikassa.
Kärsämäen vaakuna

Kärsämäen vaakuna on Kärsämäen kunnan tunnus. Vaakunan aihe viittaa Venetpalon kylän nimeen, joka puolestaan on peräisin hämäläisten kanssa käydyistä heimotaisteluista. Kylän kerrotaan nimetyn hämäläisten huudon ”Veneet palaa!” mukaan paikallisten kyläläisten sytytettyä ryöstöretkeläisten veneet tuleen.
Vaakunan selitys on ”hopeakentässä tyviö ja vene, molemmat siniset, veneestä nousee seitsemän punaista tulikielekettä.” Vaakunan on suunnitellut Gustaf von Numers, ja Kärsämäen kunnanvaltuusto hyväksyi sen kokouksessaan 23. kesäkuuta 1964. Sisäasiainministeriö vahvisti vaakunan käyttöön 5. lokakuuta samana vuonna.
Oskar Heinroth

Oskar August Heinroth (1. maaliskuuta 1871 Mainz-Kastel – 31. toukokuuta 1945 Berliini) oli saksalainen biologi ja eräs etologian tieteenalan perustajista.
Heinroth opiskeli lääketiedettä ja väitteli Kielissä 1895. Seuraavana vuonna hän muutti Berliinin, mistä hän sai työpaikan Zoologischer Garten Berlinistä ja myös Eläinmuseosta. Vuosina 1898–1913 hän toimi assistenttina ja tutki sorsalintujen käyttäytymistä. Hän löysi Douglas Spaldingin unohtuneet tutkimukset kananpoikasten leimautumisesta ja kehitteli kokeita edelleen. Myöhemmin Konrad Lorenz saattoi leimautumisteorian tunnetuksi suuren yleisön keskuudessa. Sittemmin Heinroth toimi Berliinin Akvaarion johtajana.
Heinroth toimi Saksan Lintutieteellisen Yhdistyksen puheenjohtajana 1926–1936.
Heinroth avioitui Magdalena Wieben kanssa 1904. He työskentelivät yhdessä ja myös julkaisivat tutkimustuloksensa yhdessä. Magdalenan kuoltua 1932 Heinroth avioitui eläintieteilijä Katharina Bergerin kanssa 1933.
Miesten pituushyppy yleisurheilun Euroopan-mestaruuskilpailuissa 2010

Miesten pituushyppy yleisurheilun Euroopan-mestaruuskilpailuissa 2010 kilpailtiin Estadi Olímpic Lluís Companys -stadionilla 30. heinäkuuta – 1. elokuuta. 
Tulokset.
Karsinta.
Karsintarajan 800 (Q) ylittäneitä oli 11, joten 12 parasta pääsi finaaliin.
Asteropaios

Asteropaios () oli kreikkalaisessa mytologiassa Pelagonin poika. Hän johti Troijan sodan aikana troijalaisten liittolaisten Paionian joukkoja, ja hänet mainitaan pisimmäksi kaikista miehistä.
Asteropaios ryhtyi kaksintaisteluun Akhilleuksen kanssa, jota kohti hän heitti kaksi keihästä yhtä aikaa. Toinen keihäistä osui Akhilleuksen kilpeen, mutta toinen haavoitti tätä oikeaan kyynärvarteen. Asteropaios olikin ainoa troijalainen, joka onnistui Iliaassa haavoittamaan Akhilleusta. Taistelu päättyi lopulta Akhilleuksen eduksi, ja Asteropaioksen miekka oli Patrokloksen muistokisojen palkintona yhdessä Sarpedonin haarniskan kanssa.
David Robinson

David Maurice Robinson (s. 6. elokuuta 1965 Key West, Florida) on yhdysvaltalainen uransa lopettanut koripalloilija. Sentterinä pelannut Robinson edusti 14 kautta kestäneellä urallaan vain San Antonio Spursia, jossa hän voitti urallaan kaksi NBA-mestaruutta vuosina 1999 ja 2003. Hänet on valittu myös kerran ja vuoden puolustavaksi pelaajaksi. Lisäksi Robinson oli kaudella 1989–1990. Hänet on valittu myös kymmenen kertaa un.
Robinsonilla on NBA-historian neljänneksi paras heitontorjuntojen keskiarvo per ottelu (2,99).
Robinson pelasi myös Yhdysvaltain maajoukkueessa, jossa hän voitti olympiakultaa Barcelonassa 1992 ja Atlantassa 1996 sekä saavutti olympiapronssia Soulissa 1988. Soulin kisojen välieräottelussa Neuvostoliittoa vastaan Robinson teki 19 pistettä ja otti 12 levypalloa mutta Yhdysvallat hävisi ottelun. Barcelonassa hän teki parhaimmillaan 14 pistettä puolivälieräottelussa Puerto Ricoa vastaan ja otti kahdeksan levypalloa välierässä Liettuaa vastaan. Loppuottelussa Kroatiaa vastaan hän teki yhdeksän pistettä ja otti kaksi levypalloa. Atlantan loppuottelussa Jugoslaviaa vastaan hän teki 28 pistettä ja otti seitsemän levypalloa. Välierässä Australiaa vastaan hän teki 14 pistettä ja otti yhdeksän levypalloa.
Vuonna 2009 Robinson valittiin Basketball Hall of Fameen.
Don’t Tread on Me

”Don’t Tread on Me” on Metallican viidennen albumin "Metallica" kuudes kappale. Kappaleen nimi liittyy Yhdysvaltain vapaussotaan. Sanat "Don’t Tread on Me" ovat Gadsdenin lipun motto, ja lipun käärme on albumin kansikuvassa.
Yhtye soitti kappaleen ensimmäistä kertaa livenä vasta vuonna 2012 "Black Album Tourilla" Tämä voi johtua James Hetfieldin tyytymättömyydestä kappaleeseen, kuten hän sanoi huhtikuussa 2001 Playboy-lehden haastattelussa: ”Meillä on joitain kappaleita joista en pidä. ’Don’t Tread on Me’ ei ole suosikkejani musiikillisesti.”
Kappale saavutti 21:n sijan Billboardin Mainstream Rock Tracks -listalla Yhdysvalloissa, vaikka sitä ei siellä julkaistu singlenä.
Tom Mankiewicz

Thomas Francis Mankiewicz (1. kesäkuuta 1942 Los Angeles, Kalifornia, Yhdysvallat – 31. heinäkuuta 2010 Los Angeles, Yhdysvallat) oli yhdysvaltalainen elokuva- ja televisiokäsikirjoittaja, -ohjaaja ja tuottaja. Hänet tunnettiin muun muassa James Bond -elokuvien "Timantit ovat ikuisia", "Elä ja anna toisten kuolla" ja "007 ja kultainen ase" käsikirjoituksista. Hän osallistui myös ensimmäisten "Teräsmies"-elokuvien käsikirjoittamiseen.
Mankiewicz oli elokuvaohjaaja Joseph L. Mankiewiczin poika. Hän kuoli haimasyöpään kotonaan Los Angelesissa 2010.
Jamal Mashburn

Jamal Mashburn (s. 29. marraskuuta 1972 New York, New York) on yhdysvaltalainen uransa lopettanut koripalloilija. Pienenä laitahyökkääjänä pelannut Mashburn valittiin kerran un vuonna 2003. Hän edusti 13 kautta kestäneellä urallaan suurimmaksi osaksi Dallas Mavericksia ja Charlotte Hornetsia, joka vaihtoi nimeään kaudella 2002–2003 New Orleans Hornetsiksi. Muita seuroja olivat Miami Heat ja Philadelphia 76ers.
Ura.
Ennen ammattilaisuraansa Mashburn pelasi Kentuckyn yliopiston joukkueessa, jossa hänet muun muassa äänestettiin All-American joukkueeseen. Dallas Mavericks varasi hänet vuoden ensimmäisen kierroksen neljännellä valinnalla. Mashburnin tulokaskausi oli vakuuttava. Hän teki 19,2 pistettä ottelua kohden pelaamissaan 79 ottelussa. Hänet valittiin myös kauden tulokasjoukkueeseen. Seuraavalla kaudella Mashburn teki uransa piste-ennätyksen ja heitti keskimäärin 24,1 pistettä ottelua kohden.
Miami Heat.
Masburnin kolmas kausi Mavericksissä meni loukkaantumisen vuoksi pieleen, ja hänet kaupattiin helmikuussa 1997 kesken kauden 1996–1997 Miami Heatiin. Mashburn joutui tyytymään vaihtopelaajan rooliin, mutta oli siitä huolimatta useimmiten joukkueensa pistepörssin kärkinimiä keskiarvotilastoissa erityisesti pudotuspeleissä. Heat pääsi parhaimmillaan konferenssin finaaliin saakka kaudella 1996-1997, jolloin se hävisi Chicago Bullsille voitoin 4-1.
Charlotte Hornets/New Orleans Hornets.
Elokuussa 2000 Mashburn kaupattiin yhdessä P. J. Brownin, Rodney Bufordin, Tim Jamesin ja Otis Thorpen kanssa Charlotte Hornetsiin. Hänet nostettiin nuoren joukkueen johtohahmoksi, ja hän teki kahden ensimmäisen kauden aikana keskimäärin 20,8 pistettä ottelua kohden. Mashburn onnistui myös johdattamaan joukkueen pudotuspelien välieriin saakka ensimmäisellä kaudellaan. Kaudella 2002–2003 joukkueen omistaja vaihtui, ja joukkueen uudeksi nimeksi tuli New Orleans Hornets. Mashburn onnistui tekemään kauden aikana yli 1700 pistettä ja vei joukkueensa pudotuspeleihin, jossa matka katkesi jo ensimmäisellä kierroksella Philadelphia 76ersille voitoin 4-2. Hänet valittiin myös samaisella kaudella tähdistöotteluun, jossa hän teki kymmenen pistettä. Kausi 2003–2004 meni loukkaantumisten parissa ja hän päätti olla sivussa koko kauden, jotta toipuisi täysin polvivammastaan kaudeksi 2004–2005.
Philadelphia 76ers.
Hornetts kauppasi Mashburnin helmikuussa 2005 Philadelphia 76ersiin, jossa hän ei kuitenkaan pelannut otteluakaan kroonisen polvivamman vuoksi ja päätti lopettaa uransa, kun Philadelphia laittoi hänet myyntiin 24. maaliskuuta 2006.
Mama Said (kappale)

Mama Said on Metallican kuudennen studioalbumin Load yhdestoista kappale. James Hetfieldin kirjoittamat sanat kertovat lähes yksinomaan hänen vaikeasta suhteestaan äitiinsä, joka kuoli syöpään Jamesin ollessa 16-vuotias.
Kappale eroaa täysin Metallican muusta tuotannosta. Heavy metal -elementtejä siinä ei ole lainkaan, vaan se yhdistää kantria ja hard rockia. Se alkaa akustisella kitaralla ja kertosäkeen kohdalla kuullaan kantrihenkistä lauluharmoniaa ja steel-kitaraa. Kappaleen lopussa kuullaan voimasointuja sähkökitaralla.
Kappaletta ei koskaan ole soitettu livenä. Hetfield on tosin soittanut kappaleen yksin ilman muiden säestystä soittaen akustista kitaraa ja laulaen. Hän on myös soittanut sen kantrilaulaja Jessi Colterin kanssa.
Musiikkivideo.
Kappaleen musiikkivideo keskittyy James Hetfieldiin istumassa auton takapenkillä soittamassa kappaletta akustisella kitaralla. Auto ajaa lounaista valtatietä pitkin, ja yhdessä kohdassa videota nähdään Metallican muut jäsenet katsomassa ikkunaan. Kun kappale lähenee loppua, paljastuu, että Hetfield on istunut studiossa kiinteällä "takapenkillä". Hän kävelee hevosen luokse, ottaa sen suitset, ja kävelee pois kuvasta.
Haukilahden koulu

Haukilahden koulu on Espoon Haukilahdessa sijaitseva noin 300 oppilaan yläkoulu. Koulun historia juontaa juurensa vuonna 1952 opetuksen aloittaneeseen Etelä-Espoon Yhteiskouluun, joka oli perustamishetkellään Espoon toiseksi vanhin oppikoulu. Koulu kunnallistettiin vuonna 1977, ja jatkoi toimintaansa Haukilahden koulurakennuksessa peruskoulun yläkouluna ja lukiona. Koulu ja lukio erkanivat toisistaan syksystä 2016 alkaen, kun lukio muutti Aalto-yliopiston kampukselle Espoon Otaniemeen. Haukilahden koulu jatkoi Haukilahden alkuperäisen oppilaitosrakennuksen käyttöä, joskin siirtyi syksyllä 2017 sisäilmaremontin vuoksi väistötiloihin Kiloon. Koulu palasi peruskorjattuun rakennukseensa syyslukukaudella 2019. Peruskorjausurakan kustannukset olivat noin 8,9 miljoonaa euroa.
Koulu.
Haukilahden koulu toimii samassa rakennuksessa lukion kanssa, ja siinä toimivat luokka-asteet 7–9. Luokkakoko on noin 20 oppilasta, ja koulussa on noin 300 oppilasta. Koulussa on yksi ruotsinkielinen kielikylpyluokka ikäluokkaa kohden, minkä lisäksi koulussa on mahdollista opiskella englantia (A), saksaa (A, B2), ruotsia (A, B1) ja ranskaa (B2). Haukilahden koulun oppilaat tulevat pääosin Haukilahden, Westendin ja Niittykummun alueen alakouluista. Haukilahden koulun oppilailla on oma äänestämällä valittava oppilaskunnan hallitus, johon valitaan yhdeksän eniten ääniä saanutta oppilasta. Koulun rehtori on Ari Suistola.
Rehtorit.
Etelä-Espoon Yhteiskoulu
Haukilahden koulu
Nick Van Exel

Nickey Maxwell Van Exel (s. 27. marraskuuta 1971 Kenosha, Wisconsin) on yhdysvaltalainen uransa lopettanut koripalloilija ja nykyinen apuvalmentaja. Pelintekijänä pelannut Van Exel valittiin kerran un vuonna 1998. Hän edusti 13 kautta kestäneellä urallaan suurimmaksi osaksi Los Angeles Lakersia ja Denver Nuggetsia. Muita seuroja olivat Dallas Mavericks, Golden State Warriors, Portland Trail Blazers ja San Antonio Spurs.
Van Exel on heittänyt NBA:ssa kautta-aikain yhdenneksitoista eniten onnistuineita kolmen pisteen koreja (1528).
Hänet nähtiin MTV Cribsin sarjassa vuonna 2005.
Ura.
Ennen ammattilaisuraansa Van Exel pelasi Trinity Valleyn korkeakoulun ja Cincinnatin yliopiston joukkueissa. Los Angeles Lakers varasi hänet vuoden toisen kierroksen kymmenennellä valinnalla.
Van Exel johdatti Lakersin toisella kaudellaan pudotuspeleihin yhdessä toisen tulokkaan Eddie Jonesin kanssa. Van Exel ja Jones muodostivat Lakersin takamiehistön. Lakers kuitenkin hävisi San Antonio Spursille välierissä voitoin 4-2. Siitä huolimatta Van Exel tuli tunnetuksi peräkkäisistä onnistuneista heitoistaan, viime hetken onnistuneista koreista ja nopeudestaan, jotka antoivat hänelle lempinimeksi "Nick the Quick". Lakersissa Van Exel teki keskimäärin 14,9 pistettä ja antoi 7,3 koriin johtanutta syöttöä ottelua kohden. Hänen peliaikansa jäi lopulta tavallista vähemmälle kaudella 1997–1998, kun joukkue oli hankkinut edellisellä kaudella Kobe Bryantin. Lisäksi Van Exel joutui riitoihin slloisen valmentajan Del Harrisin kanssa. Lakers selvisi kuitenkin pudotuspeleissä konferenssien finaaliin saakka. Niissä se hävisi Utah Jazzille voitoin 4-0.
Denver Nuggets.
Kesäkuussa 1998 Lakers kauppasi Van Exelin Denver Nuggetsiin ja sai vaihdossa Tony Battien ja varausoikeudet Tyronn Lueen. Nuggetsissa Van Exel ei saavuttanut samanlaista menestystä, kun joukkue jäi joka kerta pudotuspelien ulkopuolelle. Hän teki kuitenkin urallaan parhaat pistekeskiarvot kolmen kauden aikana (16,8) ja oli parhaimmillaan kaudella 1999–2000 NBA:n runkosarjan kolmanneksi eniten syöttöpisteitä saavuttanut pelaaja.
Dallas Mavericks.
Helmikuussa 2002 Van Exel kaupattiin kesken kauden Dallas Mavericksiin yhdessä Raef LaFrentzin, Avery Johnsonin ja Tariq Abdul-Wahadin kanssa. Vaihdossa Nuggets sai Juwan Howardin, Donnell Harveyn ja Tim Hardawayn, sekä vuoden 2002 ensimmäisen kierroksen varausoikeuden. Van Exel pelasi Dallasissa puolitoista kautta ja johdatti joukkueen pudotuspeleissä parhaimmillaan Konferenssien finaaliin saakka kaudella 2002–2003. Dallas hävisi finaalit kuitenkin San Antoniolle voitoin 4-2.
Loppukaudet.
Seuraavat kolme kautta Van Exel vietti kolmessa eri seurassa. Mavericks kauppasi hänet aluksi Golden State Warriorsiin elokuussa 2003, ja sieltä matka jatkui vuotta myöhemmin heinäkuussa 2004 Portlandiin. Kauden päätteeksi Van Exel siirtyi vapaana-agenttina San Antonioon, jossa hän myös lopetti uransa. Joukkue selvisi pudotuspeleihin saakka, mutta niissä sen matka katkesi välierissä Dallasille voitoin 4-3.
Hannu Puttonen

Hannu Tapani Puttonen (21. kesäkuuta 1960 Pirkkala – 10. huhtikuuta 2023 Ylöjärvi) oli suomalainen ohjaaja ja käsikirjoittaja. Hän ohjasi lukuisia musiikkivideoita, muun muassa Leevi and the Leavingsin ”Rakkauden työkalun”, josta hän sai Hopeinen Muuvi -palkinnon vuonna 1994. Puttonen ohjasi myös teknomusiikkidokumentin "Bring The Beat Back!" Hänen taiteilijanimiään olivat Risto Salmi ja Jöns Hallanaho.
Muuta Puttosen tuotantoa oli Linuxista kertova dokumenttielokuva "Koodi". Elokuvallaan "Man of Letters" Puttonen voitti kotimaisen kilpailun erikoispalkinnon Tampereen kansainvälisillä lyhytelokuvajuhlilla 1995.
Puttonen menehtyi 62-vuotiaana äkilliseen sairauskohtaukseen Ylöjärvellä. Hänet on haudattu Vatialan hautausmaalle Kangasalle.
Kardinaalin miekat

Kardinaalin miekat () on Pierre Pévelin vuonna 2007 ilmestynyt historiallinen fantasiaromaani. Kirjan tapahtumat sijoittuvat vuoden 1633 Ranskaan, jossa ylintä valtaa käyttää kardinaali Richelieu. Teoksen vaihtoehtohistoriallisina ja fantastisina aineksina ovat salaperäiset lohikäärmeet, jotka uhkaavat Ranskaa. Juonitteluja torjumaan kardinaali määrää koottavaksi jälleen yhteen eliittiryhmän nimeltä Kardinaalin miekat.
Vastaanotto.
"Tähtivaeltaja"-lehden Jukka Halmeen mukaan teos on hyvä lukuromaani, jota voi suositella kaikille seikkailukirjallisuuden ystäville. Maailmanrakennus jää kuitenkin kesken, lohikäärmeitä ei kuvata kovin tarkasti. Mustavalkoisen vastakkainasettelun lisäksi ongelmana on keskinkertainen henkilökuvaus.
Solaris (vuoden 2002 elokuva)

Solaris on vuonna 2002 ensi-iltansa saanut Steven Soderberghin ohjaama tieteiselokuva. Elokuva perustuu Stanisław Lemin vuonna 1961 julkaistuun samannimiseen romaaniin. Andrei Tarkovski ohjasi romaanin pohjalta ensimmäisen elokuvasovituksen jo vuonna 1972, ja Soderberghin versiossa on jonkin verran vaikutteita Tarkovskin elokuvasta.
Juoni.
Psykologi Chris Kelvin lähetetään Solaris-planeetan kiertoradalla olevalle avaruusasemalle selvittämään sen miehistön kohtaloa. Solaris on mystinen valtameren peittämä planeetta, jonka kanssa tutkijat ovat yrittäneet tuloksetta kommunikoida. Planeetan meri on elävä organismi. Kelvin saapuu asemalle ja kohtaa kaksi jäljelle jäänyttä tutkijaa sekä kuvajaisen kuolleesta vaimostaan, jonka planeetta on luonut Kelvinin muistikuvien pohjalta. Kelvin lähettää vaimonsa kopion pois, mutta Solaris luo uuden tilalle. Vähitellen Kelvin kiintyy keinotekoiseen vaimoonsa, eikä pysty enää viemään tehtäväänsä loppuun eikä lähtemään asemalta.
Maple Leaf Gardens

Maple Leaf Gardens on Torontossa, Kanadassa sijaitseva sisähalli. 
Maple Leafe Gardens toimi jääkiekon NHL-seura Toronto Maple Leafsin kotihallina vuosina 1931–99. Tuona aikana Maple Leafs voitti kaikkiaan yksitoista Stanley Cupin mestaruutta. Koripallon NBA:ssa yhden kauden, 1946–47, pelannut Toronto Huskies pelasi niin ikään kotiottelunsa Maple Leafs Gardensissa. Elvis Presley puolestaan järjesti hallissa yhden harvoista Yhdysvaltain ulkopuolella pitämistään konserteista. Vuonna 1972 hallissa pelattiin yksi Kanadan ja Neuvostoliiton välisistä jääkiekon Summit Series -sarjan otteluista.
I-League

I-League on Intian jalkapallon pääsarja. 
Historia.
Liiga perustettiin kaudeksi 2007-2008, jolloin se korvasi 11 kauden ajan pelatun "National Football Leaguen". Ensimmäisellä kaudella sarjassa pelasi vain kymmenen joukkuetta, mutta seuraavaksi kaudeksi määrää nostettiin 12:een, kaudeksi 2009-2010 neljääntoista ja kaudeksi 2013-2014 viiteentoista. Kaudella 2018-19 sarjassa pelasi 11 joukkuetta
12 pelatun kauden jälkeen kahdeksan joukkuetta on onnistunut voittamaan mestaruuden. Dempo SC on liigan menestynein joukkue ja onnistunut voittamaan mestaruuden kolme kertaa.
Kaudesta 2010-11 lähtien Intian pääasarjaseurojen kesken on alettu pelata myös juniorijoukkueiden (alle 19-vuotiaiden) välistä liigaa, jonka toivotaan parantavan nuorten intialaisten pelaajien tasoa.
Jalkapallo ei ole ollut liigan olemassaolon aikana suurin laji Intiassa, mutta katsojalukujen ja kiinnostuksen määrässä on ollut havaittavissa lievää kasvua; osittaisena syynä Intian jalkapallomaajoukkueen hyvät esitykset kansainvälisissä kilpailuissa. Medianäkyvyyden kasvu on nostanut I-Leaguen kiinnostavuutta myös pelaajen keskuudessa ja myös arvokisoissa nähtyjä pelaajia on tehnyt sopimuksia intialaisseurojen kanssa.
Sarjajärjestelmä.
Sarjakausi kestää Intiassa lokakuusta toukokuuhun. Tuona aikana liigan seurat pelaavat keskenään kaksinkertaisen sarjan, jolloin jokaiselle joukkueelle tulee kauden aikana 28 ottelua. Ottelut painottuvat pääasiassa viikonloppuihin, mutta joitain otteluja pelataan myös arkipäivisin. Voitosta joukkueelle annetaan kolme pistettä, tasapelistä molemmille joukkueille yksi piste. Kauden jälkeen eniten pisteitä kerännyt joukkue on mestari ja ansaitsee paikan maanosaliitto AFC:n alaiseen seurajoukkueiden väliseen kilpailuun.
Joukkueet.
Seuraavat 11 joukkuetta pelaavat kaudella 2018–19.
It’s Alright

It's Alright on Black Sabbath -yhtyeen kappale ja singlejulkaisu vuoden 1976 albumilta "Technical Ecstasy". Kappale on rakenteeltaan yhtyeelle epätyypillisen kevyt, The Beatlesilta vaikutteita saanut balladi, jonka laulaa rumpali Bill Ward. Wardin itsensä mukaan hän myös kirjoitti suurimman osan kappaleesta. Laulusolisti Ozzy Osbourne piti laulusta ja kannatti sitä, että Ward laulaisi sen. 
Black Sabbathin Pohjois-Amerikan levy-yhtiö Warner Brothers Records piti kappaleesta niin paljon, että kuvasi siitä promovideon, kuten myös B-puolella olleesta "Rock 'n' Roll Doctor" -kappaleesta, vaikkakaan singleä ei julkaistu uudella mantereella.
Guns N' Roses -yhtye teki kappaleesta myöhemmin cover-version.
Ferdinand von Droste zu Hülshoff

Ferdinand Freiherr Droste zu Hülshoff (16. helmikuuta 1841 Burg Hülshoff, Münsterland - 21. heinäkuuta 1874 Burg Hülshoff) oli saksalainen lintutieteilijä ja kirjailija.
Ferdinand Drosten vanhemmat olivat suurtilallinen ja poliitikko Werner-Constantin von Droste zu Hülshoff (1789-1867) ja Caroline Freiin von Wendt-Papenhausen (1802-1881). Setänsä Johann von Droste-Kerckerickin innostamana Ferdinand kiinnostui kirjoittamisesta ja lintutieteestä. Hän ryhtyi tutkimaan lintujen muuttoa Münsterlandissa, ja laati laajan tutkielman lehtokurpasta sekä useita vaatimattomampia tutkielmia. Tunnetuin on hänen kirjoituksensa Borkumin saaren linnustosta "Die Vogelwelt der Nordseeinsel Borkum".
Ferdinand Droste toimi Saksan Lintutieteellisen Yhdistykesn puheenjohtajan 1868–1874. Hän oli Westfalenin ja Lippen eläintieteellisen osaston johtaja sekä Lontoon eläintieteellisen seuran (Zoological Society of London) jäsen. Yhdessä Hermann Landoisin kanssa hän perusti Münsterin eläintarhan (Allwetterzoo Münster).
Friedrich von Lucanus

Friedrich Karl Hermann von Lucanus (20. kesäkuuta 1869 Berliini - 18. helmikuuta 1947 Buschow) oli saksalainen sotilas (sotilasarvoltaan everstiluutnantti), lintutieteilijä, psykologi ja kirjailija. Lucanus on latinannos suvun varhaisesta nimestä Lauck.
Friedrich von Lucanuksen isä oli Hermann von Lucanus. Lucanus opiskeli Berliinissä ja perehtyi lintutieteeseen, etenkin lintujen muuttoon. Vuonna 1904 hän julkaisi kirjoituksen "Die Höhe des Vogelzuges und seine Richtung zum Winde auf Grund aeronautischer Beobachtungen", jonka hän oli esittänyt viidennessä kansainvälisessä lintutieteen kongressissa Berliinissä 1901. Lucanus toimi Saksan Lintutieteellisen Yhdistyksen puheenjohtajana 1921–1926. Hän oli American Ornithologists' Unionin kirjeenvaihtajajäsen vuodesta 1923 alkaen.
Hänen poikansa Hermann von Lucanus oli myös lintutieteilijä ja erikoistunut petolintuihin.
Sentinel-5 Precursor

Sentinel-5 Precursor (S5P) on ESAn ja Hollannin avaruushallinnon kehittämä ilmakehää tutkiva satelliitti, joka laukaistiin vuonna 2017. 
Satelliitissa on UV-VIS-NIR-SWIR-alueen spektrometri, joka tekee samanlaisia mittauksia kuin NASAn EOS-Aura-satelliitti ja tuleva eurooppalainen Post-EPS eli EUMETSATin Metop-sääsatelliittien seuraaja. S5P on nimetty siltavaiheeksi EOS-Auran (laukaistu vuonna 2004) ja Post-EPS:n (1. laukaisu vuonna 2019) välille eli sillä varaudutaan EOS-Auran käyttöiän loppumiseen ennen Post-EPS:n taivaalle saamista ja siten Post-EPS:n teknisen kehityksen todennäköisiin viivästymiseen. S5P jatkaa myös ESAn Envisatin (laukaisu vuonna 2002) ilmakehämittauksia. 
Tammikuussa 2011 ilmeni, että Englannissa toimiva EADSin omistama Surrey Space Technology oli voittanut ESAn tarjouskilvan ja rakensi SWIR-osuuden instrumentista 10,7 miljoonan euron korvausta vastaan. SSTL:n Optical Payloads Group johti konsortiota, jossa mukana olivat myös hollantilainen SRON ja ranskalainen Sofradir.
Joulukuussa 2011 ESA valitsi satelliitin rakentajaksi Englannin Astrium-tehtaan. Satelliitin hinta oli 45,5 miljoonaa euroa.
Sentinel-5 Precursor mittaa seuraavia ilmakehän jäännöskaasuja:
Satelliitti laukaistiin saksalais-venäläisellä Rockot-kantoraketilla 13. lokakuuta 2017. Satelliitti painaa 540 kg ja sen sähköteho on noin 1000 W.
Jean Charles Léonard de Sismondi

Jean Charles Léonard de Sismondi (9. toukokuuta 1773 Geneve – 25. kesäkuuta 1842 Chêne-Bougeries), oikealta nimeltään Semonde, oli sveitsiläinen taloustieteilijä ja historioitsija.
Sismondi perheineen muutti Ranskan vallankumouksen jälkeen vuonna 1794 Italiaan Toscanaan, missä he työskentelivät maanviljelijöinä. Sismondin havainnot alueella johtivat hänen ensimmäisen teoksensa "Tableau de l’agriculture toscane" syntyyn vuonna 1801. Vuodesta 1800 Sismondi asui jälleen Genevessä, missä hänestä tuli menestynyt kirjailija.
Sismondin toinen teos "De la richesse commerciale" (1803) käsitteli poliittista taloustiedettä ja perustui pitkälti Adam Smithin ajatuksille. Vuonna 1819 ilmestyi Sismondin tärkein taloustieteellinen teos "Nouveaux principles d’économie politique (ou de la richesse dans ses rapports avec la population)", joka kritisoi vallitsevia taloustieteen periaatteita. Teoksessa Sismondi peräänkuulutti valtion säätelemää kilpailua sekä tuotannon ja kulutuksen tasapainoa.
Historioitsijana Sismondin tärkeimpiin teoksiin kuuluu 16-osainen "Histoire des républiques italiennes du moyen âge" (1809–1818), joka käsitteli tasavaltalaisia italialaisia kaupunkeja keskiajalla. Hän kirjoitti myös 31-osaisen kirjan Ranskan historiasta ("Histoire des français", 1821–1844). Pääasiassa nämä kaksi teosta toivat hänelle mainetta historioitsijana.
Vuonna 1826 Sismondista tuli Ruotsin kuninkaallisen tiedeakatemian jäsen.
HMS Lamerton

HMS Lamerton (viirinumero L88) oli Britannian kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa.
Valmistus.
Alus tilattiin 3. syyskuuta 1939 työnumerolla J4142 osana vuoden 1939 sota-ajan hätäohjelmaa () Swan Hunterilta Wallsendistä, missä köli laskettiin 10. huhtikuuta 1940. Alus laskettiin vesille vielä saman vuoden lopulla 14. joulukuuta ja valmistui 16. elokuuta 1941.
Palvelus.
Joulukuussa 1945 alus poistettiin palveluksesta ja siirrettiin Harwichissa reserviin. Alus lainattiin 1953 Intian laivastolle, joka nimesi sen "INS Gomatiksi". Intia lunasti aluksen viisi vuotta myöhemmin, jolloin se jatkoi palvelustaan Intian laivaston koululaivana. Alus poistettiin palveluksesta ja myytiin romutettavaksi 1975.
HMS Liddesdale

HMS Liddesdale (viirinumero L100) oli Britannian kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.
Valmistus.
Alus tilattiin 4. syyskuuta 1939 työnumerolla J4136 osana vuoden 1939 sota-ajan hätäohjelmaa () Vickers Armstrongilta Newcastlesta, missä köli laskettiin vielä samana vuonna 22. marraskuuta. Alus laskettiin vesille 19. elokuuta 1940 nimettynä skotlannissa järjestetyn ketunmetsästyksen mukaan ja valmistui 3. maaliskuuta 1941.
Palvelus.
Alus poistettiin palveluksesta Chathamissa ja se siirrettiin reserviin 11. joulukuuta 1945. Alus sijoitettiin 1948 poistolistalle ja se myytiin 1. lokakuuta BISCOlle. Alus hinattiin kuukautta myöhemmin J. J. Kingille Gatesheadiin romutettavaksi.
Piazza del Popolo

Piazza del Popolo on suuri ovaalinmuotoinen aukio Rooman keskustan pohjoisosassa Campo Marzion kaupunginosassa.
Piazza del Popololta saa alkunsa kolme Rooman historiallisen keskustan tärkeimpiin kuuluvaa katua, jotka tunnetaan yhteisnimellä "Tridente", ”kolmikärki”. Niistä Via di Ripetta kulkee lounaaseen kohti Tiberin rantaa, Via del Corso etelään kohti Piazza Veneziaa ja Via del Babuino kaakkoon kohti Piazza di Spagnaa. Piazza del Popolon nimi tarkoittaa nykyitaliassa ”Kansan aukiota”, mutta alun perin nimi on voinut viitata "Populus"-puihin eli poppeleihin, joita oli lähellä sijaitsevan Augustuksen mausoleumin lähettyvillä.
Piazza del Popolon pohjoispäässä on historiallinen kaupunginportti Porta del Popolo (entinen Porta Flaminia), jonka luota alkaa antiikin aikainen Via Flaminia -maantie. Aukiota laajennettiin paavien määräyksestä 1500-luvulla, jolloin kaupunkirakentaminen levittäytyi sen luo. Aukion nykyisen uusklassisen ulkoasun suunnitteli arkkitehti Giuseppe Valadier vuosina 1810–1815. Aukio valmistui pääosin Valadierin suunnitelman mukaisena vuonna 1826.
Aukion pohjoislaidalla sijaitsee Santa Maria del Popolo -kirkko ja etelälaidalla pienet kaksoiskirkot Santa Maria in Montesanto ja Santa Maria dei Miracoli, jotka kaikki saivat nykyisen asunsa 1500–1600-luvuilla. Aukion keskellä on Egyptin Heliopoliista peräisin oleva Ramses II:n aikainen obeliski, joka tunnetaan Flaminion obeliskina ("Obelisco Flaminio"). Jalustoineen 36 metriä korkea obeliski pystytettiin aukiolle vuonna 1589.
Piazza del Popololla on kolme Giuseppe Valadierin suunnittelemaa suihkulähdettä, jotka valmistuivat vuosina 1823 ja 1824. Aukion itäsivulla oleva suihkulähde Fontana della Dea Roma kuvaa Rooman henkilöitymää Roma-jumalatarta sekä Tiber- ja Anienejokia esittäviä vertauskuvallisia hahmoja, länsisivun Fontana del Nettuno puolestaan merenjumala Neptunusta. Kuvanveistäjä Giovanni Ceccarini toteutti molemmat Valadierin suunnitelmien pohjalta. Obeliskia puolestaan ympäröi neljästä pienestä altaasta koostuva ja leijonapatsain koristeltu Fontana dei Leoni. Se korvasi paikalla aiemmin olleen, Giacomo della Portan 1500-luvulla suunnitteleman suihkulähteen, joka on vuodesta 1950 ollut Piazza Nicosia -aukiolla. Lisäksi aukiolla on kaksi 200-luvulta peräisin olevaa juomalähdettä, jotka tunnetaan yhteisnimellä "fontane sarcofago".
Piazza del Popololla suoritettiin 1800-luvulle saakka julkisia teloituksia. Niitä pani toimeen muun muassa kuuluisa pyöveli Giovanni Battista Bugatti eli ”Mastro Titta”.
HMS Puckeridge

HMS Puckeridge (viirinumero L108) oli Britannian kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa.
Valmistus.
Alus tilattiin 4. syyskuuta 1939 työnumerolla J6108 osana vuoden 1939 sota-ajan hätäohjelmaa () J. Samuel White and Companyltä Cowesista Isle of Wightilta, missä köli laskettiin 1. tammikuuta 1940. Alus laskettiin vesille saman vuoden lopulla 17. lokakuuta ja valmistui 30. heinäkuuta 1941.
Palvelus.
Aluksen ollessa 6. syyskuuta 1943 matkalla Gibraltarille Saksan laivaston sukellusveneen "U-617" laukaisemat torpedot osuivat siihen 40 merimailia Europa Pointista itään. Perään osuneet torpedot laukaisivat aluksen taaemman ammusvaraston ja alus kellui osumien jälkeen vain kahdeksan minuuttia. Aluksen upotessa sai surmansa 62 miehistönjäsentä ja 129 pelastui.
HMS Wheatland

HMS Wheatland (viirinumero L122) oli Britannian kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa.
Valmistus.
Alus tilattiin 4. syyskuuta 1939 työnumerolla J1849 osana vuoden 1939 sota-ajan hätäohjelmaa () Yarrow and Companyltä Scotstounista Glasgow'sta, missä köli laskettiin 30. toukokuuta 1940. Alus laskettiin vesille 7. kesäkuuta 1941 nimettynä Shropshiressä järjestetyn ketunmetsästyksen mukaan ja valmistui 3. marraskuuta.
Palvelus.
Syyskuussa 1957 alus myytiin BISCOlle ja saapui 20. syyskuuta hinattuna McClellanille Bo'nessiin romutettavaksi.
Nivel (kasvitiede)

Nivel on kasvin varressa oleva yhden tai useamman lehden kiinnityskohta. Yleensä kunkin lehden lehtihankaan kehittyy hankasilmu. Nivelkohta on usein muuta vartta paksumpi. Nivelten välistä varren osaa nimitetään "nivelväliksi". Kasvin juurissa ei ole niveliä, eikä siten myöskään nivelvälejä, eikä lehtiä.
Solmuksi kutsutaan heinäkasvien korren täyteisiä niveliä.
Rönsy

Rönsy on kasvin ohut, pitkänivelvälinen ja tavallisesti vaakasuora verso, joka edistää kasvin lisääntymistä ja leviämistä. Tällainen suvuton lisääntyminen edellyttää, että kasvinosassa on riittävästi uuden kasviyksilön kaikiksi soluiksi erilaistumaan kykeneviä soluja. Maanpäällistä rönsyä nimitetään pintarönsyksi ja maanalaista maarönsyksi. Pintarönsyjä on esimerkiksi lillukalla ja mansikoilla. Maarönsyjä on esimerkiksi oravanmarjalla ja juolavehnällä. Perunan mukulat ovat maarönsyn turvonneita kärkiä eli rönsymukuloita.
Kaunis Veera eli Ballaadi Saimaalta

Kaunis Veera eli Ballaadi Saimaalta on Ville Salmisen ohjaama elokuva vuodelta 1950.
Kepeän elokuvan pääroolissa, miehiä viettelevänä kahvinkeittäjänä, näyttelee Assi Nortia. Elokuvan pohjana on Matti Jurvan ja Tatu Pekkarisen laulu ”Kaunis Veera” ja Pekkarisen näytelmä. Elokuvan teon yhteydessä sai myös alkunsa Kipparikvartetti, jonka jäsenistä tosin elokuvassa näkyvät vain Kauko Käyhkö ja Olavi Virta. Tässä elokuvassa Nortia palasi elokuvan pariin neljän vuoden tauon jälkeen.
Kaarlo Hiltunen sai koreografiasta Jussi-palkinnon. Tanssikohtauksissa esiintyy tanssijoita Suomalaisen Oopperan baletista sekä Punaisen Myllyn näyttelijäkunnasta.
HMS Grove

HMS Grove (viirinumero L77) oli Britannian kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa.
Valmistus.
Alus tilattiin 20. joulukuuta 1939 osana vuoden 1939 hätäohjelmaa Swan Hunterilta Wallsendistä, missä köli laskettiin 28. elokuuta 1940 työnumerolla J4199. Alus laskettiin vesille 29. toukokuuta 1941 ja valmistui 5. helmikuuta 1942.
Palvelus.
Valmistumisen ja hyväksyntätestien jälkeen alus siirtyi Scapa Flowhun Kotilaivastoon koulutettavaksi ja varustettavaksi. Alus suojasi maaliskuussa Neuvostoliittoon matkannutta saattuetta PQ12 sekä sieltä palannutta saattuetta QP8. Alus määrättiin siirtymään 22. hävittäjälaivueen mukana Välimeren laivastoon.
Alus liittyi 22. maaliskuuta Clydessä Adeniin matkanneeseen saattueeseen WS17, jonka suojana olivat lisäksi risteilijä "HMS Shropshire", aseistettu kauppalaiva AMC "Alcantara", hävittäjät "HMS Aldenham" ja "HMS Lookout". Saattue joutui 26. maaliskuuta sukellusveneiden hyökkäyksen kohteeksi, jolloin hävittäjät aloittivat saattueen suojaamisen. Seuraavana päivänä "HMS Grove" osallistui Saksan laivaston sukellusvene "U-587":n upottamiseen "HMS Leamingtonin", "HMS Aldenhamin" ja "HMS Volunteerin" kanssa (). Alus erkani 6. huhtikuuta saattueesta sen saavuttua Freetowniin, minkä jälkeen "Grove" matkasi itsenäisesti Aleksandriaan.
Alus liittyi 18. toukokuuta Aleksandriassa uuteen laivueeseensa. Alus suojasi laivueen mukana Tobrukia huoltavia saattueita, kunnes se ajoi 12. kesäkuuta matalikolle lähdettyään Tobrukista. Vasen potkuri ja akseli vaurioituivat, mikä pudotti aluksen nopeuden 8,5 solmuun. Kaksi Saksan laivaston sukellusvene "U-77":n laukaisemaa torpedoa osui alukseen Sollumin edustalla. Aluksen keulassa ja perässä tapahtui tuhoisa räjähdys, jolloin se upposi neljässätoista minuutissa. "HMS Tetcott" pelasti 79 eloonjäänyttä.
ORP Ślązak (1942)

ORP Ślązak (viirinumero L26) oli Britannian kuninkaallisen laivaston Puolan merivoimille luovuttama Hunt-luokan tyypin II saattuehävittäjä "HMS Bedale", joka palveli puolalaisella miehistöllä toisessa maailmansodassa.
Valmistus.
Alus tilattiin 12. joulukuuta 1939 osana vuoden 1939 sotaohjelmaa Hawthorn Leslie and Companyltä Newcastlesta, missä köli laskettiin 25. toukokuuta 1940 työnumerolla J4202. Alus laskettiin vesille 23. heinäkuuta 1941 nimettynä Yorkshiressä North Ridingissä pidetyn ketunmetsästyksen mukaisesti "HMS Bedalenaksi". Alus päätettiin lainata Puolan laivastolle huhtikuussa 1942 ja se valmistui 9. toukokuuta nimettynä "ORP Ślązakiksi".
Palvelus.
Euroopan sotatoimien päätyttyä alus jatkoi Puolan laivastossa liitettynä Noren paikallislaivueeseen. Alus palautettiin 27. heinäkuuta 1946 Britannian kuninkaalliselle laivastolle, joka palautti sen nimeksi "Bedale". Se siirrettiin reserviin 28. syyskuuta Harwichissa. Alus lainattiin 1952 Cammell Lairdin telakalla Birkenheadissa tehdyn huollon jälkeen Intialle, joka nimesi sen 27. marraskuuta "INS Godavariksi".
Alus aloitti palveluksensa 27. huhtikuuta 1953. Intia lunasti aluksen huhtikuussa 1959. Se palveli koululaivana aina huhtikuuhun 1979, jolloin se poistettiin alusluettelosta. Alus myytiin romutettavaksi.
ORP Ślązak

ORP Ślązak on ollut neljän Puolan merivoimissa palvelleen aluksen nimenä: